Sien jou in Havana – DieHoorn
Sien jou in Havana
'n Aand soos nooit tevore
Ontmoet Oudtshoorn se vuurwarm nuwe orkes, The Chilli'Bites! Van links is Ian de Klerk (baskitaar), Willo Maya (tromme), Malcolm Arendse (stem) en Joshua Williams ('lead'-kitaar). Foto: Schalk le Roux
Yoaris Rodriguez Avilez, Kubaanse sangeres, wat die temperatuur gaan laat styg op Saterdag 28 Julie. Foto verskaf
DIT gaan 'n aand vol ritmiese Kubaanse klanke wees soos Oudtshoorn nog nooit vantevore beleef het nie.
Noem dit 'n cocktail van Oudtshoorn en Kuba, van Latynse ritmes, pret, lekker kos en hope atmosfeer.
Die Boer & Vark, gewilde restaurant en kuierplek op Oudtshoorn, bied volgende Saterdag (28 Julie) 'n aand van "live music' aan met die Ku-baanse sangeres Yoaris Rodriguez Avilez en die plaaslike orkes, The Chilli'Bites, wat in die voorprogram sal optree.
Yoaris, wat al oor die wêreld opgetree het en die afgelope paar maande in Kaapstad woon, gaan in 'n eerste vir die dorp die kleur en klank van Kuba na Oudtshoorn bring. Ook op die verhoog die aand in 'n opwindende voorprogram is die nuwe orkes van vier uiters talentvolle jong Oudtshoorniete.
The Chilli'Bites gaan wys dat local beslis lekker is.
In hul voorprogram gaan hulle Afrikaanse liedjies opvoer ingekleur met Latynse ritmes. The Chilli'Bites gaan ook vir Yoaris begelei. Een van die orkeslede, Willo Maya (tromme), en Yoaris wat albei lank in Libanon as musikante gewerk het, het immers al baie saam opgetree.
Willo vertel dat die lede van die Chilli'Bites mekaar nog maar net sowat ses maande ken. Willo, wat oorspronklik van Kaapstad is, het hom op Oudtshoorn gevestig nadat hy ná 'n paar jaar in Libanon teruggekeer het na Suid-Afrika.
Die groep maak almal as individue al baie lank musiek.
Hulle is Joshua Williams ('lead'-kitaar), Ian de Klerk (baskitaar) en, Malcolm Arendse (stem) wat saam met sy vrou Gail 'n musiekakademie op die dorp begin het.
Marita Serfontein, eienaar van Die Boer & Vark, sê sy is baie opgewonde oor die vertoning en dat dit die eerste is van meer sulke aande by dié restaurant en kuierplek.
"Ek wil graag 'n platform skep vir nuwe talent en ook vernuwing bring. Ek hoop dat ons een maal per maand so iets sal kan aanbied"
Kaartjies kos R100 en is te koop by Boer & Vark. 'n Kroeg en verskeie ligte etes sal ook die aand beskikbaar wees.
En trek gerus Kubaans aan. Dra jou los hemp, fedora op die kop of blomme in die hare. Die pret begin om 19:00.
• Die Boer & Vark is in die Prince Vintcent-stegie (vanuit Baron van Reedestraat) geleë. Vir navrae skakel gerus 084 701 4566.
Geen krag Dinsdag van 06:00 tot 18:00
Deur Liesel le Roux INWONERS van Oudtshoorn, De Rust, Dysselsdorp en omringende plase sal volgende Dinsdag (22 Mei) met...
Wees op uitkyk vir fietsryers
Die Oudtshoorn Fietsryklub doen 'n beroep op motoriste om die volgende drie weke bedag te wees op groot...
Besoekers by Grotte meer, sê Maimane
Deur Liesel le Roux DIT gaan weer goed by die Kango Grotte buite Oudtshoorn nadat dié toerismebestemming die slagoffer...
Adjudant-offisier verloor lewe in botsing
Deur Ilze-Mari Gründling 'N 46-jarige polisie­be­ampte van Oudtshoorn is die naweek oorlede nadat hy Saterdagmiddag in 'n botsing sowat...
Pastoor huil toe hy borgtog kry
'n 58-jarige pastoor van Oudtshoorn het begin huil nadat die hof vanmiddag borgtog van R10 000 aan hom toegestaan...
500 kg volstruisvleis, 150 dekens en baie ander na Knysna
Oudtshoorniete het die afgelope dae hul harte oopgemaak sodat 'n trok gister en vandag vanaf die Turnberry Boutique Hotel...
Lekker sportaksie die naweek
'n Naweek met heelwat sportbyeenkomste lê voor. Hoewel daar vannag reën op Oudtshoorn verwag word met die moontlikheid van...